《发昌平》
明代·程敏政

出郭先登乱石冈，冻云垂野日苍凉。田麰冬尽犹悭雪，陵树年深总奈霜。

寝殿四围山色近，御桥横截涧声长。斋居依旧西风下，鹓鹭相联第几行。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。